અમદાવાદ: દહેગામ પાસે આવેલી ઝાક જીઆઇડીસીમાંથી મળી આવેલા 270 કરોડનો એફેડ્રિન ડ્રગ્સના કારોબારમાં પૂર્વ ધારાસભ્યનો પુત્ર કિશોરસિંહ રાઠોડ હજુ ફરાર છે. તેની ધરપકડ કરવા એટીએસની ટીમે એડી ચોટીનું જોર લગાવી દીધું છે. ડ્રગ્સ રેકેટ સામે આવ્યા પછી કિશોર રાઠોડ મહારાષ્ટ્રમાં અંડરવલ્ડની છત્રછાયામાં છુપાયો હોવાની વિગતો સૂત્રો દ્વારા મળી છે. ઉલ્લેખનીય છે કે ડ્રગ્સ માફિયા વિકી ગોસ્વામી સાથે કિશોરના ગાઢ સંબધ હોવાનો ઘટસ્ફોટ પણ થયો છે.